मलिंगा जलवा हुआ कम, हेयर कट का क्रेज होली बाजार में बरकरार
जशपुरनगर | होली के लिए दुकानों में रंग, पिचकारियां, मुखौटे व अन्य आइटम सज चुके हैं। बच्चों का क्रेज नकली बाल की ओर बढ़ा है। इनकी अच्छी-खासी मांग रहती है। श्रीलंका के स्टार बॉलर मलिंगा का जलवा अभी वर्ल्ड क्रिकेट में सिर चढ़कर भले ही न बोल रहा हो, पर मलिंगा कट बाल लोगों को खूब भा रहे हैं। मस्ती, उमंग, उल्लास और आपसी बैर मिटाने वाली होली आने में अब पांच ही दिन ही शेष है। होली के लिए बाजार भी तैयार है।
दुकानदारों ने रंग-गुलाल के इस पर्व को लेकर दुकानों में रंग, अबीर, नकली बाल, टोपी, मुखौटे, पिचकारियों आदि का स्टॉक मंगा लिया है। दुकानदारों ने ग्राहकों को लुभाने के लिए समानों को करीने से सजा लिया है। व्यवसायियों के अनुसार प्राय: बच्चों को स्पाइडर मैन, डोरेमोन के कार्टून केरेक्टर्स वाले मुखौटे अधिक पंसद आते हैं। इस साल विभिन्न कार्टून कैरेक्टर और हॉरर मुखौटे भी बाजार में आए हैं। इसके अलावा श्रीलंकाई गेंदबाज मलिंगा के बालों एवं कड़कनाथ मुर्गे के डिजाइन वाली रंग-बिरंगी टोपियां भी आकर्षण का केंद्र हैं। होली में बच्चों का शोर न हो तो पर्व का मजा कुछ कम हो जाता है। बच्चों के लिए चायनीज बाजों की भी कई वेरायटी बाजार में आई है। पिचकारियों में भी चायनीज आयटमों की भरमार है। बच्चों को लुभाने बंदूक, मछली व अन्य आकर्षक डिजाइनों में पिचकारियां दुकानों में उपलब्ध हैं।
bho_Deva hin_Deva hin_Deva